DXX, prokuratura va IIB Surxondaryoda valyutafurush qizni qo‘lga oldi

Bosh prokuratura huzuridagi departamentning Angor va Qiziriq tumani bo‘limlari, DXX Angor tumani bo‘limi va ichki ishlar bo‘limi xodimlari tomonidan tezkor tadbir o‘tkazildi. Bu haqda O‘zA xabar bermoqda.

Tezkor tadbir davomida “Nilufar“ savdo kompleksi hududida 24 yoshli Nihol Soipova (ism-sharifi o‘zgartirilgan) qonunga xilof ravishda chet el valyutasi savdosi bilan shug‘ullanayotganida qo‘lga olindi.
N. Soipova mijozga 3 ming 500 AQSh dollarini 29 million 750 ming so‘mga sotishga uringan.
Ushbu holat bo‘yicha N.Soipovaga nisbatan Jinoyat kodeksining 177-moddasi 2-qismi bilan jinoyat ishi qo‘zg‘atildi.